CELEX: 32012R1019
Language: lt
Date: 2012-11-06 00:00:00
Title: 2012 m. lapkričio 6 d. Komisijos įgyvendinimo reglamentas (ES) Nr. 1019/2012, kuriuo dėl mėsinių viščiukų ir ančių pašarų priedo endo-1,4-beta-ksilanazės, gautos iš Aspergillus niger (CBS 109.713), mažiausio kiekio iš dalies keičiamas Reglamentas (EB) Nr. 1096/2009 (leidimo turėtojas BASF SE)  Tekstas svarbus EEE

7.11.2012   
            
            
               LT
            
            
               Europos Sąjungos oficialusis leidinys
            
            
               L 307/60
            
         KOMISIJOS ĮGYVENDINIMO REGLAMENTAS (ES) Nr. 1019/2012
   2012 m. lapkričio 6 d.
   kuriuo dėl mėsinių viščiukų ir ančių pašarų priedo endo-1,4-beta-ksilanazės, gautos iš Aspergillus niger (CBS 109.713), mažiausio kiekio iš dalies keičiamas Reglamentas (EB) Nr. 1096/2009 (leidimo turėtojas BASF SE)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:
   
               (1)
            
            
               leidimas 10 metų naudoti fermentą endo-1,4-beta-ksilanazę, gautą iš Aspergillus niger (CBS 109.713), kaip pašarų priedą, priklausantį priedų kategorijai „zootechniniai priedai“, mėsiniams viščiukams ir antims buvo suteiktas Komisijos reglamentu (EB) Nr. 1096/2009 (2), mėsiniams kalakutams – Komisijos reglamentu (EB) Nr. 1380/2007 (3);
            
         
               (2)
            
            
               pagal Reglamento (EB) Nr. 1831/2003 13 straipsnio 3 dalį leidimo turėtojas pasiūlė pakeisti leidimo naudoti nagrinėjamą fermentą sąlygas, sumažinant jo mažiausią kiekį nuo 560 TXU/kg iki 280 TXU/kg, kai tas fermentas naudojamas kaip mėsinių viščiukų ir ančių pašarų priedas. Kartu su prašymu pateikti atitinkami jį pagrindžiantys duomenys;
            
         
               (3)
            
            
               Europos maisto saugos tarnyba (toliau – Tarnyba) savo 2012 m. vasario 2 d. nuomonėje (4) padarė išvadą, kad pagal pasiūlytas naujas sąlygas nagrinėjamas fermentas yra veiksmingas naudojant jį prašyme nurodyta mažiausia doze, t. y. 280 TXU/kg. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus;
            
         
               (4)
            
            
               Reglamento (EB) Nr. 1831/2003 5 straipsnyje nustatytos sąlygos yra įvykdytos;
            
         
               (5)
            
            
               Komisijos reglamentas (EB) Nr. 1096/2009 turėtų būti atitinkamai iš dalies pakeistas;
            
         
               (6)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1096/2009 iš dalies keičiamas, kaip nurodyta šio reglamento priede.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 6 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 301, 2009 11 17, p. 3.
   
      (3)  OL L 309, 2007 11 27, p. 21.
   
      (4)  EMST leidinys (2012 m.); 10(2):2575.
   
      PRIEDAS
      Reglamento (EB) Nr. 1096/2009 priedas pakeičiamas taip:
      
         
            „PRIEDAS
            
                        Priedo identifikavimo numeris
                     
                     
                        Leidimo turėtojo pavadinimas
                     
                     
                        Priedas
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        Aktyvumo vienetai kilograme visaverčio pašaro, kurio drėgnis yra 12 %
                     
                  
                        
                           Zootechninių priedų kategorija. Funkcinė grupė: virškinimo stimuliatoriai.
                        
                     
                  
                        4a62
                     
                     
                        BASF SE
                     
                     
                        Endo-1,4-beta-ksilanazė
                        EC 3.2.1.8
                     
                     
                        
                                     
                                 
                                 
                                    
                                       Priedo sudėtis
                                    
                                    Endo-1,4-beta-ksilanazės, gautos iš Aspergillus niger (CBS 109.713), preparatas, kurio mažiausias aktyvumas:
                                    
                                                 
                                             
                                             
                                                kieto pavidalo: 5 600 TXU (1)/g
                                             
                                          
                                                 
                                             
                                             
                                                skysčių: 5 600 TXU/ml
                                             
                                          
                              
                                     
                                 
                                 
                                    
                                       Veikliosios medžiagos apibūdinimas
                                    
                                    Endo-1,4-beta-ksilanazė, gauta iš Aspergillus niger (CBS 109.713)
                                 
                              
                                     
                                 
                                 
                                    
                                       Analitinis metodas
                                        (2)
                                    
                                    Viskozimetrinis metodas, pagrįstas klampumo sumažėjimu endo-1,4-beta-ksilanazei veikiant ksilano turintį substratą (kviečių arabinoksilaną) esant pH 3,5 ir 55 °C temperatūrai.
                                 
                              
                     
                        Mėsiniai viščiukai
                     
                     
                        —
                     
                     
                        280 TXU
                     
                     
                        —
                     
                     
                        
                                    1.
                                 
                                 
                                    Priedo ir premikso naudojimo taisyklėse nurodyti laikymo temperatūrą, saugojimo trukmę ir stabilumą granuliuojant.
                                 
                              
                                    2.
                                 
                                 
                                    Rekomenduojama didžiausia dozė vienam kilogramui visaverčio pašaro, skirto mėsiniams viščiukams ir antims: 800 TXU.
                                 
                              
                                    3.
                                 
                                 
                                    Naudoti pašaruose, kuriuose yra daug krakmolo ir nekrakmolinių polisacharidų (daugiausia beta-gliukanų ir arabinoksilanų).
                                 
                              
                     
                        2019 12 7
                     
                  
                        Antys
                     
                     
                        280 TXU
                     
                  
      
      
         (1)  1 TXU – fermento, kuris, esant pH 3,5 ir 55 °C, iš kviečių arabinoksilano atpalaiduoja 5 mikromolius redukuojančiųjų cukrų (ksilozės ekvivalentai) per minutę, kiekis.
      
         (2)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx.“